Amerikalik xonanda Jastin Timberleyk o‘z qo‘shiqlarining mualliflik huquqini 100 million dollarga sotmoqda

So‘nggi yillarda Amerikalik xonanda Jastin Timberleykning musiqiy karyerasida biroz sustlik kuzatildi. Musiqachi deyarli to‘rt yil davomida albom chiqarmadi va ko‘pchilik hatto qo‘shiqchidan yangiliklar kutishni to‘xtatdi. Ammo u o‘zini odamlarga eslatishga qaror qildi, lekin ijodkorligi bilan emas, deb yozadi People Talk.

The Wall Street Journal nashrining xabar berishicha, Jastin Timberleyk o‘zining aksariyat treklariga bo‘lgan huquqlarni Hipgnosis Song Management investitsiya kompaniyasiga sotmoqda. Nashrga ko‘ra, musiqachi 100 million dollarlik shartnoma imzolagan. U o‘zining eng mashhur taronalariga mualliflik huquqlarni kompaniyaga topshiradi: “Cry Me a River”, “My Love”, “What Goes Around”, “Can’t Stop The Feeling” va boshqalar.